**ΔΙΣΤΑΓΜΟΙ ΓΙΑ ΤΗΝ ΕΞΟΜΟΛΟΓΗΣΗ**

Για την Εξομολόγηση υπάρχουν μερικοί δισταγμοί. Θα τους ξεπεράσουμε, αν σκεφτούμε:

1. Τα αμαρτήματά μας στην ουσία τα λέμε στο Θεό και αυτός συγχωρεί. Ο ιερέας είναι ο μεσίτης και μέσω αυτού συγχωρούνται οι αμαρτίες μας με την ενέργεια του Αγίου Πνεύματος. Οι ευχές του μυστηρίου προσδιορίζουν με σαφήνεια τη θέση του.
2. Η ντροπή δεν πρέπει να γίνεται εμπόδιο. Ο ιερέας είναι κι αυτός αμαρτωλός, εξομολογείται όπως εμείς, έχει κατανόηση και συμπάθεια.
3. Η μετάνοια μας συμφιλιώνει με τον εαυτό μας και τους συνανθρώπους μας, γι' αυτό δεν πρέπει να την αναβάλλουμε.
4. Να σκεφτόμαστε τη χαρά που αισθανόμαστε, όταν απαλλασσόμαστε από ό,τι μας βαραίνει και τη χαρά που γίνεται από τη μετάνοιά μας στον ουρανό (Λουκ. 15, 7) και στην Εκκλησία, που ύστερα από την αυτοεξορία μας είμαστε και πάλι στην αγκαλιά της.
5. Αυτά που λέμε στον ιερέα δεν κοινολογούνται. Ασφαλίζονται με το απόρρητο της Εξομολόγησης, που είναι κατοχυρωμένο και από την Εκκλησία και από την Πολιτεία.

<http://ebooks.edu.gr/modules/ebook/show.php/DSGL-A106/116/899,3349/>

**ΕΡΩΤΗΣΗ**

Αν αμαρτάνεις, μην απελπίζεσαι. ...Ακόμα και αν αμαρτάνεις κάθε ημέρα, κάθε ημέρα να μετανοείς....Μα στ' αλήθεια αυτός που θα μετανοήσει θα σωθεί; -αναρωτιούνται μερικοί. Αυτό γίνεται απ' τη φιλανθρωπία του Κυρίου...Και όριο αυτή η αγάπη δε γνωρίζει. ...Να έχεις λοιπόν θάρρος, γιατί αυτή η αγάπη νικάει την κακία(αμαρτία).Φαντάσου μια σπίθα να πέφτει μες στο πέλαγος. Είναι ποτέ δυνατό να σταθεί ή να φανεί; Ό,τι είναι η σπίθα μπρος στο πέλαγος, είναι και η κακία μπρος στη φιλανθρωπία του Θεού. Ή μάλλον η διαφορά είναι ακόμη πιο μεγάλη. Γιατί το πέλαγος, όσο πλατύ κι αν είναι, κάπου τελειώνει βέβαια. H αγάπη όμως του Θεού για τούς ανθρώπους τέλος δεν γνωρίζει»(Ιωάννης Χρυσόστομος).Να σχολιάσετε το κείμενο σε σχέση με τους λόγους για τους οποίους φοβάται κάποιος να προσέλθει στο μυστήριο της μετανοίας